Rachete nord-coreene „made in USA”. Toate componentele electronice ale rachetelor Phenianului folosite în Ucraina sunt occidentale
Toate componentele electronice cruciale ale rachetelor nord-coreene folosite de armata rusă împotriva Ucrainei sunt produse de nouă companii occidentale, conform unui raport întocmit de Comitetul Independent pentru Anti-Corupție al Ucrainei, o organizație neguvernamentală din Kiev, informează CNN. Concomitent, oficialii armatei ucrainene spun că 70% din aceste componente sunt fabricate de companii americane.